recursal/SuperWikiNEXT-32B huggingface dataset:
तारिम द्रोणी में स्थित क़िज़िल गुफाओं में तुषारियों की छठी सदी में बनी तस्वीर - माना जाता है कि इनमें से बहुत के सुनहरे बाल और बिलौरी आँखें होती थीं
**तुषारी** या **तुख़ारी** (अंग्रेज़ी: Tocharian, टोचेरियन) प्राचीन काल में मध्य एशिया में स्थित तारिम द्रोणी में बसने वाली एक जाति थी। यह हिन्द-यूरोपीय भाषाएँ बोलने वाले सब से पूर्वतम लोग थे। चीनी स्रोतों के अनुसार इनका युएझ़ी लोगों से गहरा सम्बन्ध था। इनकी उत्तरी शियोंगनु लोगों से बहुत झड़पें हुई, जिसके बाद इन्होनें तारिम द्रोणी का इलाक़ा छोड़ दिया। ८०० ईसवी के बाद इस क्षेत्र में इस क्षेत्र में उइग़ुर लोग के आकर बसने पर यहाँ हिन्द-यूरोपीय भाषाएँ विलुप्त हो गई और तुर्की भाषाएँ बोली जाने लगी। अफ़्ग़ानिस्तान के तख़ार प्रांत (تخار‎) का नाम इसी जाति पर पड़ा है। इनका ज़िक्र संस्कृत ग्रंथों में बहुत होता है। अथर्ववेद में इन्हें शक लोगों और बैक्ट्रिया के लोगों से सम्बंधित बताया गया है। इन्हें कंबोज लोगों से भी सम्बंधित बताया गया है और कुछ स्रोतों में कुषाण भी कहा गया है। तुषारी लोग तुषारी भाषाएँ बोलते थे, जो अब विलुप्त हो चुकी हैं। इन भाषाओँ का ज्ञान कुछ पांडुलिपियों से हुआ है जिनमें से अधिकतर ब्राह्मी लिपि पर आधारित लिपि में हैं। इस से और अन्य प्रमाणों से ज़ाहिर हुआ है कि प्राचीन भारतीय संस्कृति और तुषारी संस्कृति में गहरे सम्बन्ध रहे हैं।

इन्हें भी देखें
---------------

* तुषारी भाषाएँ
* तारिम द्रोणी
* हिन्द-यूरोपीय भाषाएँ
* युएझ़ी लोग
* शियोंगनु लोग

सन्दर्भ
-------

1. ↑  India as known to Pāṇini: a study of the cultural material in the Ashṭādhyāyī, Vasudev Sharan Agrawal, Prithvi Prakashan, 1963, *... Rishika (= Asioi), Tushara (= Tokarai). Panini also must have known the Sakas, not in Seistan but in their original home in Central Asia ...*
2. ↑  भारतीय इतिहास की रूपरेखा, जयचन्द विद्यालंकार, १९४१
3. ↑  Comparative Indo-European Linguistics: An Introduction, Robert S. P. Beekes, Michiel de Vaan, John Benjamins Publishing Company, 2011, ISBN 978-90-272-1186-6, *... Tocharian Tocharian was only discovered in 1900 in the Chinese province of Xinjiang (formerly written Sinkiang). It largely consists of manuscripts written in an Indic script, with Buddhist texts translated from Sanskrit ...*
4. ↑  Indo-European language and culture: an introduction Archived 2014-01-01 at the Wayback Machine, Benjamin W. Fortson, Wiley-Blackwell, 2004, ISBN 978-1-4051-0316-9, *... With the exception of a few fragments of Tocharian B that are written in Manichean script, Tocharian was written in a modified version of the north Indian Brahmi alphabet ...*
भारत सरकार ने शहरी और ग्रामीण गरीबों के लिए **दीनदयाल उपाध्याय अंत्योदय योजना** का आरंभ 25 सितंबर 2014 को किया। योजना का उद्देश्य कौशल विकास और अन्य उपायों के माध्यम से आजीविका के अवसरों में वृद्धि कर शहरी और ग्रामीण गरीबी को कम करना है। 

दीनदयाल उपाध्याय अंत्योदय योजना के दो घटक हैं– एक शहरी भारत के लिए और एक ग्रामीण भारत के लिए। शहरी घटक का कार्यान्वयन केंद्रीय आवास एवं शहरी गरीबी उन्मूलन मंत्रालय करेगा, जबकि ग्रामीण घटक, जिसका नाम दीन दयाल उपाध्याय ग्रामीण कौशल योजना है, का कार्यान्वय केंद्रीय ग्रामीण विकास मंत्रालय द्वारा किया जाएगा। प्रारंभिक योजना स्वर्णजयंती ग्राम स्वरोजगार योजना (SGSY) 1999 में शुरू की गई थी। 2011 में इसका नाम बदलकर राष्ट्रीय ग्रामीण आजीविका मिशन कर दिया गया। अंत में उन्हें DDU-AY में मिला दिया गया।

इन्हें भी देखें
---------------

* दीन दयाल उपाध्याय ग्राम ज्योति योजना

सन्दर्भ
-------

1. ↑  "दीनदयाल अंत्योदय योजना". *इंडिया.सरकार.भारत*. अभिगमन तिथि 25 सितंबर 2014.
2. ↑  "उत्तरी, पूर्वी राज्यों में एसएचजी को बैंक ऋण बढ़ने से ग्रामीण अर्थव्यवस्था को बढ़ावा मिला". हिंदुस्तान टाइम्स. अभिगमन तिथि 19 नवंबर 2017.
नीदरलैंड में तूफ़ानी बादल
**तूफ़ान** या **आँधी** पृथ्वी या किसी अन्य ग्रह के वायुमंडल में उत्तेजना की स्थिति को कहते हैं जो अक्सर सख़्त मौसम के साथ आती है। इसमें तेज़ हवाएँ, ओले गिरना, भारी बारिश, भारी बर्फ़बारी, बादलों का चमकना और बिजली का चमकना जैसे मौसमी गतिविधियाँ दिखती हैं। आमतौर पर तूफ़ान आने से साधारण जीवन पर बुरा असर पड़ता है। यातायात और अन्य दैनिक क्रियाओं के अलावा, बाढ़ आने, बिजली गिरने और हिमपात से जान व माल की हानि भी हो सकती है। रेगिस्तान जैसे शुष्क क्षेत्रों में रेतीले तूफ़ान और समुद्रों में ऊँची लहरों जैसी ख़तरनाक स्थितियाँ भी पैदा हो सकती हैं। इसके विपरीत बारिश व हिमपात से कुछ इलाक़ों में सूखे की समस्या में मदद भी मिल सकती है। मौसम-वैज्ञानिक अनुमान लगाते हैं कि हर साल पृथ्वी पर लगभग १.६ करोड़ गरज-चमक वाले तूफ़ान आते हैं।

इन्हें भी देखें
---------------

* मौसम
* वायुमंडल

सन्दर्भ
-------

1. ↑  Storms, Seymour Simon, pp. 6, HarperCollins, 1992, ISBN 9780688117085, *... The atmosphere is always moving, sometimes slowly, other times quickly and violently. These changes in the atmosphere are called the weather. We call the violent changes, storms ...*
दीना वाडिया (सितम्बर १९४८ में)
**दीना वाडिया** (15 अगस्त 1919 – 2 नवम्बर 2017) , मुहम्मद अली जिन्ना की बेटी और एकमात्र सन्तान थीं। उनकी माँ रतनबाई पेटिट मुम्बई के दो सम्भ्रान्त परिवारों की (पेटिट परिवार और टाटा परिवार) सदस्या थीं।  1938 में उन्होने नवील वाडिया से विवाह किया किन्तु विवाह अधिक दिन नहीं चला और शीघ्र दोनों में सम्बन्ध विच्छेद हो गया। जब 1947 में भारत का विभाजन हुआ तो दीना ने भारत का नागरिक बनना स्‍वीकार किया। यह जानकर लोगों को हैरानी होती है कि जिसके पिता पाकिस्‍तान के संस्‍थापक रहे, उनकी बेटी ने आखिर क्‍यों भारत में रहने का फैसला किया।

जीवन परिचय
----------

दीना का जन्म १५ अगस्त १९१९ को लन्दन में हुआ था। 1929 में गंभीर बीमारी के बाद जिन्ना की पत्नी की मृत्यु हो गई, जिसके बाद जिन्ना बहुत दुखी रहने लगे। ऐसे में उन्‍हें अपनी बहन फातिमा जिन्ना का सहयोग मिला। फातिमा ने ही जिन्ना की बेटी का पालन पोषण किया।

जिन्‍ना से दीना के सम्बन्ध उस समय खराब हो गए जब उन्‍हें 17 साल की उम्र में एक भारतीय पारसी नेविली वाडिया से प्‍यार हो गया। यह जिन्‍ना को बिल्‍कुल बर्दाश्‍त नहीं हुआ किन्तु दीना ने नेविली वाडिया का साथ चुना। जिन्‍ना को उनके पारसी होने से दिक्‍कत थी, जबकि उनकी पत्‍नी और दीना की मां रति एक पारसी थीं और खुले विचारों वाली थीं।

भारत विभाजन के बाद दीना अपने परिवार के साथ भारत में ही रह गईं, जबकि जिन्ना पाकिस्तान चले गए। दीना और नेविली वाडिया दोनों मुंबई में रहते थे। बाद में उनका भी तलाक हो गया। 1948 में जिन्‍ना की मृत्यु के बाद दीना पहली बार पाकिस्‍तान गईं और उसके बाद 2004 में भी गईं। साथ में उनके बेटे नुस्‍ली वाडिया और पोते भी थे।

कराची में अपने पिता के मकबरे पर जाने के बाद दीना ने एक किताब भी लिखी थी और उसे अपनी जिंदगी का सबसे कटु अनुभव बताया था।

सन्दर्भ
-------

1. 1 2  "Fact file: Jinnah's family". *Dawn*. 26 December 2009. मूल से 7 नवंबर 2017 को पुरालेखित. अभिगमन तिथि 1 November 2017. Dina and Neville lived in Mumbai and had two children, a boy and a girl, before the couple divorced.
2. 1 2  "Two nations and a daughter at war over house". *South China Morning Post*. 21 October 2007. मूल से 6 सितंबर 2017 को पुरालेखित. अभिगमन तिथि 2 November 2017. Ms Wadia, who moved to New York after divorcing her husband, divides her time between New York, London and Mumbai, where her son Nusli runs one of India's largest textile companies.
3. ↑  Walsh, Judith E. (10 July 2017). "A Brief History of India". Infobase Publishing. मूल से 25 दिसंबर 2018 को पुरालेखित. अभिगमन तिथि 4 नवंबर 2017 – वाया Google Books.
4. ↑  "Quaid-i-Azam Muhammad Ali Jinnah – Founder of Pakistan & Former 1st Governor-General of Pakistan". 25 October 2013. मूल से 8 नवंबर 2017 को पुरालेखित. अभिगमन तिथि 4 नवंबर 2017.
5. ↑  "Gujarat's gifts to India and Pakistan – The Express Tribune". 23 February 2012. मूल से 12 जून 2018 को पुरालेखित. अभिगमन तिथि 4 नवंबर 2017.

बाहरी कड़ियाँ
-------------

* जब जिन्ना की बेटी इश्क में बनीं बागी, गैर-मुस्लिम से रचाई थी शादी
* Jinnah’s daughter
ठाकुरदास भार्गव (1886 - 1962 ) वह पंजाब के पहले मुख्यमंत्री 'गोपीचंद भार्गव' के बड़े भाई थे। इनका जन्म 1886 ई. में हरियाणा के रेवाड़ी ज़िले में हुआ था। उन्होंने प्रेसीडेन्सी यूनिवर्सिटी, कलकत्ता से क़ानून की डिग्री प्राप्त कर पहले दिल्ली में और फिर बाद में हिसार में वकालत शुरू की।

देश के विभाजन के बाद ठाकुरदास भार्गव के छोट भाई डॉ. गोपीचंद भार्गव ने कांग्रेस की ओर से पंजाब के पहले मुख्यमंत्री के रूप नेतृत्व किया।

राजनीति में प्रवेश
------------------

एक समाजसेवी के रूप में कार्य करते हुए उनका राजनीति में भी पदार्पण हो गया। पंडित मदनमोहन मालवीय, लाला लाजपतराय आदि ने ‘नेशनलिस्ट पार्टी’ का गठन किया था। उसकी ओर से ठाकुरदास भार्गव 1926 में केन्द्रीय असेम्बली (भारतीय ब्रिटिश संसद) के सदस्य चुने गए थे।

1946 में कांग्रेस सदस्य के रूप में ठाकुरदास भार्गव ने फिर से केन्द्रीय असेम्बली (भारतीय ब्रिटिश संसद) में प्रवेश किया। कानूनी विद्वान होने के कारण उन्हें भारत की संविधान सभा का सदस्य चुना गया। संविधान सभा में ठाकुरदास भार्गव ने महिलाओं को समान अधिकार प्रदान किये जाने के पक्ष में अपने विचार व्यक्त किए।

1957 के संसदीय चुनावों में हिसार संसदीय सीट से लोकसभा के सदस्य चुने गए। ठाकुरदास भार्गव बड़े उदार विचारों के व्यक्ति थे। वे मानव-मात्र की एकता में विश्वास करते थे और महिलाओं को समान अधिकार देने के पक्षपाती थे। हरिजन उत्थान के कार्यों में उन्होंने वह उत्साह से भाग लिया करते थे। उन्होंने 13 दिसंबर 1962 को इस दुनिया को अलविदा कह दिया
**दुखी भारत**  भारतीय स्वतंत्रता सेनानी लाला लाजपत राय द्वारा लिखी गई पुस्तक है। प्रयाग के इंडियन प्रेस लिमिटेड द्वारा १९२८ ई. में प्रकाशित होने वाली यह पुस्तक मिस कैथरिन मेयो की 'मदर इंडिया' का प्रतिवाद है। भूमिका में ही अपनी रचना प्रविधि तथा प्रतिवाद के लक्ष्य को स्पष्ट करते हुए लाजपत राय ने लिखा है कि-

*"इस पुस्तक को संसार में उपस्थित करने के लिए अधिक लिखने की आवश्यकता नहीं है। मैं इसके लिए न मौलिकता का दावा करता हूँ न साहित्यिक विशेषता का। मेरी राय में अन्य लेखों से अपने मतलब की बाते खोजने, उनकी सत्यता की जांच करने और उनको प्रमाण स्वरूप उपस्थित करने की अपेक्षा किसी विषय पर एक मौलिक निबन्ध लिखना अधिक सरल है। पर मेरा सम्बन्ध एक पराधीन जाति से है और मैं, जो मिथ्या और भद्दी बातें घृणित उद्देशों को लेकर रची गई हैं और सारे संसार में फैलाई गई हैं, उनकी असत्यता सिद्ध करने के लिए और उनसे अपनी मातृभूमि को बचाने के लिए यह किताब लिख रहा हूँ, इसलिए मुझे लिखित प्रमाणों का सहारा लेना ही पड़ेगा।"*
इस पुस्तक में कुल ३३ अध्याय हैं। इसमें ४८ पृष्ठों का लम्बा विषय प्रवेश एवं परिशिष्ट भी है। इसका प्रकाशन हिंदी के अतिरिक्त अंग्रेजी में *अनहैप्पी इंडिया* के नाम से हुआ था।

इतिहास
------

1927 में एक विदेशी पत्रकार, कैथरीन मेयो भारत आई । उसने एक पुस्तक लिखी "मदर इंडिया" । यह पुस्तक भारतीय संस्कृति और जीवन पर आधारित थी । उसने भारत में केवल अज्ञान और गंदगी ही देखी, कुछ भी अच्छा या सभ्य नहीं । जो लोग भारतीय स्वतंत्रता के विरोध में थे उन्होंने मेयो को इस पुस्तक के प्रकाशन के लिये धन दिया । उस पुस्तक के उत्तर में श्री लाला लाला लाजपत राय ने 'दुखी भारत' नामक यह पुस्तक लिखी।

विशेषताएं
---------

इस पुस्तक में श्री लाला लाजपत राय ने मेयो के मत-प्रचार को सटीक उत्तर दिया । इस पुस्तक में उन्होने भारतीय सभ्यता की तुलना समकालीन अमरीकी और ब्रिटेनी सभ्यता से की । उन्होंने बताया कि वहाँ भी भारत से अलग कुछ नहीं है । यह पुस्तक 1928 के भारत और वैश्विक समाज को जानने के लिये बहुत लाभकारी है।

बाहरी कड़ियाँ
-------------

* |  |  |
| --- | --- |
|  |  हिंदी विकिस्रोत पर इस लेख से संबंधित मूल पाठ उपलब्ध है:
**दुखी भारत**  |
**नीरज ग्रोवर** मुंबई स्थित प्रोडक्शन हाउस सिनर्जी एडलैब्स के लिए काम करने वाले एक टेलीविजन कार्यकारी थे। [वह मई 2008 में मृत पाया गया था, एक अपराध जिसके लिए अभिनेत्री मारिया सुसाइराज और उसके प्रेमी लेफ्टिनेंट एमिल जेरोम मैथ्यू को गिरफ्तार किया गया था। मैथ्यू को अंततः गैर इरादतन हत्या और सबूत नष्ट करने का दोषी पाया गया। सुसाईराज को खुद हत्या के आरोप से बरी कर दिया गया, लेकिन सबूत नष्ट करने का दोषी पाया गया। हत्या और उसके बाद के मुकदमे को भारत में महत्वपूर्ण प्रेस कवरेज मिला।

पृष्ठभूमि
---------

मारिया सुसाइराज एक नई और छोटे समय की दक्षिण भारतीय फिल्म अभिनेत्री थीं और लेफ्टिनेंट एमिल जेरोम मैथ्यू उनके प्रेमी थे। कहा जा रहा था कि दोनों दो महीने बाद सगाई कर रहे हैं। नीरज ग्रोवर टेलीविजन उद्योग में पैर जमाने के लिए सुसाईराज की मदद कर रहे थे और उन्होंने उसके लिए कुछ ऑडिशन की व्यवस्था भी की थी। सुसाइराज ने एक बार मैथ्यू से कहा था कि ग्रोवर का उस पर क्रश है, लेकिन उसने कोई प्रतिसाद नहीं दिया। वह कथित तौर पर कुछ दिनों के लिए ग्रोवर के अपार्टमेंट में भी रही थी। घटना के समय, सुसाइराज अपने नए किराए के अपार्टमेंट में जा रही थी और ग्रोवर इस काम में उसकी मदद कर रहा था। 

6 मई 2008 को, ग्रोवर कथित तौर पर सुसाईराज से मिलने गए और फिर कभी नहीं मिले। जब उसके दोस्त और परिवार वाले 24 घंटे से अधिक समय तक उसका पता नहीं लगा सके, तो उसके परिवार ने गुमशुदगी की रिपोर्ट दर्ज कराई। ग्रोवर के परिवार ने पुलिस को बताया कि उन्हें उसके लापता होने में उसकी महिला मित्र के शामिल होने का संदेह है।

सुसाइराज ने जब पुलिस से पूछताछ की तो दावा किया कि हालांकि ग्रोवर मंगलवार की रात उससे मिला था, वह 12 बजे सुबह चला गया। अंधेरी में एक पार्टी के लिए कुछ दोस्तों से मिलने के लिए। विभिन्न मीडिया रिपोर्टों के अनुसार, और जैसा कि पुलिस ने कहा है, सुसाइराज ने 10 दिनों तक कहानियाँ गढ़ना जारी रखा, जब तक कि उसने अंततः पुलिस को यह नहीं बताया कि मैथ्यू ने उसकी उपस्थिति में ग्रोवर की हत्या कर दी थी।

इन्हें भी देखें
---------------

बाहरी कड़ियाँ
-------------

सन्दर्भ
-------
**दुआ लीपा** का जन्म 22 अगस्त 1995 को हुआ था। वे एक अंग्रेज़ी तथा अल्बानियाई गायिका और गीतकार हैं।

लीपा ने एक मॉडल के रूप में भी काम किया था। उसके बाद उन्होंने 2014 में वार्नर ब्रदर्स रिकॉर्ड्स के साथ एक रिकॉर्डिंग करने के लिए हस्ताक्षर किए। उन्हें अपने पहले एल्बम से ही काफ़ी प्रसिद्धि मिली। उस एल्बम का नाम उन्होंने स्वयं रखा था।

जन्म
----

दुआ लीपा का जन्म लंदन, इंग्लैंड में हुआ था। उनका परिवार कोसोवो अल्बानियाई था। उनके पिता का नाम अनेसा (नी रेक्सा) था। उनकी माँ दुकागज़िन लीपा प्रिस्टिना, एफआर यूगोस्लाविया (कोसोवा) की रहने वाली थीं। दुआ लीपा घर में सबसे बड़ी बेटी हैं। उनका परिवार मुस्लिम है। उनकी नानी बोस्निया वंश की थीं। उनके वंश का अंदाज़ा कोसोवो के पेजा शहर से भी लगाया जा सकता है। उनके दोनों दादा इतिहासकार थे। उनकी एक बहन है जिसका नाम रीना है और एक भाई है जिसका नाम जीजिन है। संगीत की प्रेरणा लीपा को अपने पिता से मिली थी। वे कोसोवन रॉक बैंड ओडा के प्रमुख गायक और गिटारवादक थे। उनके पिता घर पर संगीत बजाया करते थे। वे खुद की रचनाएँ और डेविड बॉवी, बॉब डायलन, रेडियोहेड, स्टिंग, द पुलिस और स्टीरियोफ़ोनिक्स जैसे कलाकारों के गाने पर संगीत बजाते थे। लीपा ने पाँच साल की उम्र में गाना शुरू कर दिया था।

पुरस्कार
--------

दुआ लीपा को कई पुरस्कार मिले हैं जिनमें छह **ब्रिट पुरस्कार**, तीन **ग्रैमी पुरस्कार**, दो **एमटीवी यूरोप संगीत पुरस्कार**, एक **एमटीवी वीडियो संगीत पुरस्कार**, दो **बिलबोर्ड संगीत पुरस्कार**, एक **अमेरिकी संगीत पुरस्कार** और दो **गिनीज़ वर्ल्ड रिकॉर्ड्स** शामिल हैं। उनका नाम 2021 में टाइम 100 नेक्स्ट सूची में शामिल किया गया था।

सन्दर्भ
-------

1. ↑  तिराना, असोसिएटेड प्रेस इन (2022-11-27). "दुआ लीपा ग्रांटेड अल्बेनियन सिटीज़नशिप बाय प्रेज़ीडेंट इन तिराना". *द गार्जियन* (अंग्रेज़ी में). मूल से 27 नवंबर 2022 को पुरालेखित. अभिगमन तिथि 2023-01-25.
2. ↑  येउंग, नेल ज़ेड. "दुआ लीपा | बायोग्राफ़ी & हिस्ट्री". ऑलम्यूज़िक. मूल से 25 मार्च 2021 को पुरालेखित. अभिगमन तिथि 24 मार्च 2021.
3. ↑  बटलर, विल (15 अप्रैल 2018). "दुआ लीपा स्पीक्स ऑन ब्रेक्सिच, ट्रंप एंड हर फ़ैमिली हिस्ट्री इन न्यू इंटरव्यू". *एनएमई* (अंग्रेज़ी में). मूल से 19 अप्रैल 2018 को पुरालेखित. अभिगमन तिथि 25 अप्रैल 2021.

बाहरी कड़ियाँ
-------------

* इंटरनेट मूवी डेटाबेस पर दुआ लीपा
**दर्जिन चिड़िया**, *ओर्थोटोमस* वंश और *सिल्वाइडी* (Sylviidae) कुल से संबंधित छोटे आकार के पक्षी (फुदकी) हैं। इनकी कुल नौ प्रजातियां अस्तित्व में हैं। दर्जिन चिड़िया को उसका यह नाम उसकी घोंसला बुनने की खास कला के कारण मिला है। यह चिड़िया अपनी लंबी पतली चोंच से एक पत्ती या कई पत्तियों में छेदों की एक श्रृंखला बनाता है और फिर इन छेद के बीच से पौधों के रेशों, कीटों के रेशम और कभी कभी घरेलू इस्तेमाल के धागों को पिरो कर एक दर्जी की तरह पत्तियों की सिलाई कर इन्हें आपस में जोड़ देते हैं। इन सिली हुई पत्तियों के बीच बनी जगह में फिर घास-पात या रूई इत्यादि बिछाकर एक सुविधाजनक घोंसला तैयार किया जाता है।

दर्जिन चिड़ियायें, पुराने विश्व (यूरोप, एशिया और अफ्रीका) और मुख्य रूप से एशिया के उष्णकटिबंधीय भागों में पाई जाती हैं। 
यह फुदकियां आमतौर पर गहरे रंगों में पाई जाती हैं जिनका ऊपरी हिस्सा हरा या धूसर और निचला हिस्सा पीला या सफेद रंग का होता है। अक्सर इनके सिर का रंग भूरा-लाल होता है। 

दर्जिन चिड़िया के पंख छोटे और गोलाकार, पूंछ छोटी, पैर मजबूत और चोंच लंबी और घुमावदार होती है। यह फुदकियां अपनी पूंछ को आमतौर पर ऊपर की ओर सतर रखती हैं। यह आमतौर पर खुले जंगलों, मैदानों और उद्यानों में पाई जाती हैं।

सन्दर्भ
-------

इन्हें भी देखें
---------------
***पिनोक्कियो 3000*** एक 2004 कंप्यूटर-एनिमेटेड विज्ञान फंतासी फिल्म है। क्रिस्टाल फिल्म्स द्वारा वितरित। जैसे *ए.आई. आर्टिफिशियल इंटेलिजेंस* (2001), यह कार्लो कोलोडी के क्लासिक 1883 के उपन्यास द एडवेंचर्स ऑफ पिनोचियो की एक भविष्य विज्ञान कथा व्याख्या है। इस फिल्म में पिनोचियो एक रोबोट है जिसे जादू से एनिमेटेड कठपुतली के बजाय शहर की शक्ति में दोहन करके जीवन में लाया गया है।

फिल्म पिनोच्चियो की मूल कहानी पर केंद्रित है जो मनुष्यों के साथ रहने, कठिनाइयों का सामना करने, उनसे निराश होने और अंततः उन पर काबू पाने की कोशिश करती है। पिनोच्चियो के अन्य रूपांतरों में अधिकांश मूल तत्वों और पात्रों का उपयोग विभिन्न रूपों में किया गया है।

कहानी स्कैम्बोविल शहर में होती है, जो एक भविष्यवादी शहर है जो लगातार अपने नाम स्कैम्बोली के शासनकाल में विकास के अधीन है।

प्लाट
-----

वर्ष 3000 है। गेपेट्टो, अपने वफादार सहायक, स्पेंसर साइबर पेंगुइन की मदद से और होलोग्राफिक परी साइबरिना द्वारा, पिनोचियो बनाता है, जो भावनाओं के लिए सुसज्जित एक प्रोटोटाइप सुपररोबोट है। लेकिन इससे पहले कि उसे दिल दिया जा सके और एक असली लड़का बन सके, साइबरिना जोर देकर कहती है कि पिनोचियो सही और गलत के बीच का अंतर सीखे।

वॉयस कास्ट
----------

* सोनजा बॉल - पिनोच्चियो

* हावर्ड रिस्पान - गेपेट्टो

* होवी मंडेल - स्पेंसर

* व्हूपी गोल्डबर्ग - साइबरिना

* जीन-क्लाउड डोंडा - मार्लेन

* मैल्कम मैकडॉवेल - स्कैम्बोलि

* मैट हॉलैंड - कैब

* जैक डेनियल वेल्स - रोडो

* बॉबी एडनर - जैकी

* गैब्रिएल एल्फैसी - सिंथिया

* टेरेंस स्कैमेल - स्कैम्बोकॉप

सन्दर्भ
-------

1. 1 2 3 4 5 6 7 8 9 10 11  "Pinocchio 3000". *Behind The Voice Actors* (अंग्रेज़ी में). अभिगमन तिथि 2021-06-25.

बाहरी कड़ियाँ
-------------

* *पिनोक्कियो 3000*  इंटरनेट मूवी डेटाबेस पर
* *पिनोक्कियो 3000* रॉटेन टमेटोज़ पर
* *पिनोक्कियो 3000* आलमूवी पर
* *पिनोक्कियो 3000* टर्नर क्लासिक मूवीज़ डेटाबेस पर
फ़ुरास्तये के अनुसार तीन आर्थिक क्षेत्र
अर्थशास्त्र में, **त्रिक्षेत्रकीय व्यवस्था** आर्थिक गतिविधियों को तीन विभिन्न क्षेत्रकों में वर्गीकृत करता है: 

* प्राथमिक क्षेत्रक
* द्वितीय क्षेत्रक
* तृतीयक क्षेत्रक

प्राथमिक आर्थिक क्षेत्रक
------------------------

**प्राथमिक क्षेत्रक** में वे सभी गतिविधियाँ अन्तर्गत हैं जो प्राकृतिक संसाधनों के प्रत्यक्ष उपयोग द्वारा की जाती हैं। यह अन्य सभी उत्पादों का आधार है, जिन्हें क्रमशः निर्मित किया जाता है। इस क्षेत्रक में कृषि, वानिकी, पशुपालन, दुग्ध कृषि , मत्स्य पालन, कुक्कुट पालन, खनन और उत्खनन शामिल हैं।

द्वितीय आर्थिक क्षेत्रक
-----------------------

**द्वितीय क्षेत्रक** के अन्तर्गत उत्पादों को विनिर्माण प्रणाली के द्वारा अन्य रूपों में परिवर्तित किया जाता है। चूँकि यह क्षेत्रक क्रमशः संवर्धित विभिन्न प्रकार के उद्योगों से जुड़ा है, इसे **औद्योगिक क्षेत्रक** भी कहा जाता है।

तृतीयक आर्थिक क्षेत्रक
----------------------

**तृतीयक क्षेत्रक** में वे सभी गतिविधियाँ अंतर्गत हैं जो प्राथमिक और द्वितीय क्षेत्रकों के विकास में सहायक हैं। यह गतिविधियाँ स्वतः वस्तुओं को उत्पादित नहीं, बल्कि उत्पादन में मदद करते हैं। जैसे: उत्पादित वस्तुओं को विक्रेताओं को बेचने के लिए ट्रकों और ट्रेनों द्वारा परिवहन करने की आवश्यकता होती है। व्यापार में सहायता के लिए दूरभाष से वार्तालाप करने या पत्राचार या बैंकों से ऋण लेना होता है। परिवहन, भण्डारण, संचार, बैंक सेवाएँ, और व्यापार तृतीय गतिविधियों के कुछ उदाहरण हैं। चूँकि ये गतिविधियाँ वस्तुओं के बदले सेवाओं का सृजन करते हैं, इस क्षेत्रक को सेवा क्षेत्रक कहा जाता है।

सामाजिक विकास
-------------

फ़ुरास्तये के अनुसार जैसे-जैसे समाज तीन चरणों से विकसित होकर गुज़रता है, उस समाज में इन तीन भिन्न क्षेत्रों में जुटे हुई जनसंख्या का प्रतिशत बदलता है।

### प्रथम चरण: पारम्परिक सभ्यताएँ

प्रथम विकास चरण में:

* प्राथमिक क्षेत्र: ६५%
* द्वितीय क्षेत्र: २०%
* तृतीय क्षेत्र: १५%

### द्वितीय चरण: संक्रमण काल

द्वितीय विकास चरण में:

* प्राथमिक क्षेत्र: ४०%
* द्वितीय क्षेत्र: ४०%
* तृतीय क्षेत्र: २०%

### तृतीय चरण: तृतीय सभ्यताएँ

द्वितीय विकास चरण में:

* प्राथमिक क्षेत्र: १०%
* द्वितीय क्षेत्र: २०%
* तृतीय क्षेत्र: ७०%

इन्हें भी देखें
---------------

* अर्थव्यवस्था

सन्दर्भ
-------

1. ↑  Fisher, Allan GB. "Production, primary, secondary and tertiary." Economic Record 15.1 (1939): 24-38
2. ↑  Rainer Geißler: Entwicklung zur Dienstleistungsgesellschaft. In: Informationen zur politischen Bildung. Nr. 269: Sozialer Wandel in Deutschland, 2000, p. 19f.
3. ↑  Jean Fourastié: Die große Hoffnung des 20. Jahrhunderts. ("The Great Hope of the 20th Century") Köln-Deutz 1954
4. ↑  Bernhard Schäfers: Sozialstruktur und sozialer Wandel in Deutschland. ("Social Structure and Social Change in Germany") Lucius und Lucius, Stuttgart 7th edition 2002
5. ↑  Clark, Colin (1940) Conditions of Economic Progress
**देबल** (अरबी: ديبل‎, अंग्रेज़ी: Debal) एक प्राचीन भारतीय बंदरगाह थी जो आधुनिक पाकिस्तान के सिंध प्रान्त की राजधानी कराची के पास स्थित थी। यह मनोड़ा प्रायद्वीप के पास थी। इसका नाम पास के एक महान मंदिर पर 'देवल' पड़ा था जो बिगड़कर 'देबल' बन गया। यह मकरान के तटवर्ती रेगिस्तान के पूर्वी छोर पर था।

इतिहास
------

इतिहासकारों के अनुसार देबल में पहली सदी ईसवी से बस्ती बनी हुई थी और धीरे-धीरे यह एक बहुत ही महत्वपूर्ण बंदरगाह बन गया। यहाँ बहुत से सिन्धी नाविकों का ठिकाना था जो दूर-दूर तक समुद्री व्यापार में जुटे थे। देबल में कुछ सिन्धी समुद्री डाकू भी अड्डा बनाए हुए थे, जिनमें बवारिज प्रसिद्ध थे जो अक्सर अरब नौकाओं पर डाके डालते थे। 643 ईसवी में अरबों ने देबल बंदरगाह पर हमला किया लेकिन वे 'देबल के युद्ध' में स्थानीय चच राज्य के राज्यपाल द्वारा हराए गए और उनका सरदार मारा गया। आगे चलकर यहाँ के डाकुओं ने एक बार कुछ अरब नौकाओं पर से अरब महिलाओं को पकड़कर बंदी बना लिया। अरबों के इराक़ में राज्यपाल हज्जाज बिन युसुफ़ ने सिंध के राजा दाहिर सेन से उन्हें छुड़वाने की मांग की तो राजा ने कहा कि डाकू उसकी नहीं सुनते हैं। इसे घटना को बहाना बनाकर अरबों ने सिंध पर हमले किये। मुहम्मद बिन क़ासिम के 711 ईसवी में हमले के बाद देबल और सिंध पर उमय्यद ख़िलाफ़त का क़ब्ज़ा हो गया और फिर इसका प्रशासन पास के मंसूरा और ठठ्ठा शहरों से किया गया। देबल को काफ़ी हद तक ध्वस्त कर दिया गया। मन्दिर नष्ट किए गए और उसके स्थान पर मस्जिदें खड़ी की गई,१७ वर्ष तथा उससे अधिक उम्र के सभी पुरुषों का वध कर दिया गया और उसके बच्चों तथा स्त्रियों को दास बना लिया गया।

इन्हें भी देखें
---------------

* मकरान
* मनोड़ा
* कराची
* मुहम्मद बिन क़ासिम

बहरी कड़ियाँ
------------

* फ़्लिकर पर देबल के खंडहरों की तस्वीरें (फ़ोटो)

सन्दर्भ
-------

1. ↑  The history of India, as told by its own historians, Sir Henry Miers Elliot and John Dowson, pp. 376, Trubner, 1867, *... I entertain very little doubt that Karachi itself represents the site of Debal. The very name Debal, or rather Dewal, 'the temple,' was doubtless acquired from the conspicuous position which that object must have occupied from the sea; where it was calculated to attract the gaze and reverence of the passing mariner, like its fellow shrines of Dwarka and Somnat ...*
2. ↑  Ancient Indian History And Civilization Archived 2013-05-09 at the Wayback Machine, S. N. Sen, pp. 347, New Age International, 1999, ISBN 978-81-224-1198-0, *... The first Arab invasion of Sind which was in the form of a naval raid struck against Debal, the chief sea-port of Sind in A.D. 643. But their leader was killed by the governor of Chach in the battle of Debal ...*
3. ↑  Ancient India Archived 2013-06-24 at the Wayback Machine, Ramesh Chandra Majumdar, pp. 264, Motilal Banarsidass Publishers, 1977, ISBN 978-81-208-0436-4, *... the ship in which they were sailing was captured by the pirates of Debal, a seaport of Sindh. Hajjaj thereupon wrote to Dahar, king of Sindh, to set the women free, but Dahar pleaded inability, saying 'I have no control over the pirates who captured them' ...*
मध्यकाल में एक पागलखाने में मौजूद व्यक्ति का चित्र जिसे ज़ंजीरों से बांधा गया था।
पागलपन एक ऐसी स्थिति होती है जिसमे इंसान अपनी भावनाओं का नियंत्रण नहीं कर पाता है ।ये प्रायः जन्मजात या समाज द्वारा बनाई गई अवस्था होती है जिसमे इंसान खुद या दूसरों को हानि पहुंचाने का प्रयास करता है।

एक पागल व्यक्ति सोचने समझने और सामान्य जन मानस की तरह निर्णय लेने में असमर्थ होता है। उसे दूसरों पर निर्भर होना पड़ता है। यदि पागलपन अति गम्भीर हो तो ऐसे व्यक्ति से समाज को खतरा तो है, वह स्वयं को भी चोट और हानि पहुँचा सकता है। इसलिए कई बार ऐसे व्यक्ति को पागलखाने में रखा जाता है जहाँ उसकी देखरेख के अलावा उपचार भी किए जाने के प्रयास होते हैं और ग्रसित लोगों का ध्यान रख कर उनकी देख भाल की जाती है।

पागलपन का वर्गीकरण
------------------

* चिकित्सीय तौर पर पागलपन चार तरह का होता है:

1. मेनिया (mani

a)

1. मोनोमनिया (monomania)
2. डीमेनशिया (demantia)

बनावटी पागलपन
-------------

बनावटी पागलपन का मतलब झूठा पागलपन होता है।

पागलपन शब्द का उपयोग उन व्यक्तियों के लिए किया गया है जो अपना ध्यान खुद नहीं रख सकते। मानसिक तौर पर बीमार होने के कारण वो अपने कानूनी कर्तव्यों कों समझ नहीं पाते। जब क़ानून के समक्ष पागलपन का कोई मामला आता है तो एक चिकित्सा अधिकारी कों उसकी जांच के लिए बुलाया जाता है कि व्यक्ति सच में पागल है या बनावटी पागलपन दिखा रहा है।

बनावटी पागलपन का मतलब मानसिक बीमारी का अनुकरण करना होता है। जब कोई व्यक्ति अपने किये हुए अपराध कों छुपाने के लिए बनावटी पागलपन करता है। या फिर अपने काम से बचने के लिए भी कोई बनावटी पागलपन दिखता है। कानूनी तौर पर अपने कर्तव्यों से बचने के लिए भी कोई व्यक्ति बनावटी पागलपन दिखता है।

सन्दर्भ
-------
Dhaka City Corporation Building - *Nagar Bhaban*
 **ढाका दक्षिण सिटी कॉर्पोरेशन** यानि  **ढाका दक्षिण नगर निगम**, बांग्लादेश के  ढाका नगर  में आधारित एक स्वशासित पौरप्रशासन निकाय व निगम-ऐक्य है, जिसपर बांग्लादेश के  ढाका नगर के दक्षिण भाग के प्रशासन और विकास तथा नागरिक सुविधाओं से संबंधित प्रभार निहित किये गए हैं। यह बांग्लादेश की राजधानी ढाका में कार्यशील, दो नगर निगमों में से एक है। इसकी स्थापना पूरे  ढाका  के प्रशासन के लिए जिम्मेदार, पूर्व ढाका नगर निगम के द्विभाजन के साथ हुआ था। इसकी स्थापना से पूर्व, पूरे ढाका के लिए केवल एक ही नगर निगम हुआ करता था तत्पश्चात्, नगर के आकार और जनसंख्या में वृद्धि के मद्देनज़र इसे नगर निगम को द्विभाजित कर दिया गया।

कार्यपद्यति और प्रशासनिक ढाँचा
------------------------------

 ढाका दक्षिण सिटी कॉर्पोरेशन, देश के अन्य नगर-निकायों के सामान ही बांग्लादेश के स्थानीय प्रशासन नियमों के अंतर्गत्, ढाका के विनियमन हेतु एक प्रशासनिक रचना है, जोकि अंत्यतः बांग्लादेश के स्थानीय प्रशासन एवं ग्रामीण विकास मंत्रालय के अंतर्गत है।

प्रशासन हेतु, निगम के क्षेत्र को विभिन्न थानों में विभाजित किया गया है, तथा प्रत्येक थाने को विभिन्न वार्डों में विभाजित किया गया है, जिनमें से प्रत्येक वार्ड, अनेक मोहल्लों में विभाजित है।

यह निगम सरकारी अधिकारियों तथा निर्वाचित जनप्रतिनिधियों के सहभागीदारी से कार्य करती है। प्रति पंचवर्षीय काल पश्चात्, निगम चुनाव आयोजित होते हैं, जिनमे प्रत्येक वार्ड के नागरिक, नगर परिषद् में उनके प्रतिनिधित्व हेतु, एक पार्षद् का चयन करते हैं। संवैधानिक विधिनुसार, परिषद् के एक-चौथाई आसान, महिलाओं के लिए आरक्षित होते हैं। चुनाव के बाद, नगर परिषद्, अपने सदस्यों में से ही किसी एक को महापौर के रूप में निर्वाचित करती है, जोकि नगर निगम का अध्यक्ष तथा नगर प्रशासन का सर्वोच्च पदाधिकारी होता/होती है। निगम के कार्यो पर नियंत्रण अंत्यतः निर्वाचित अधिकारीयों का होता है।

सेवाएँ, कार्य व कर्त्तव्य =
---------------------------

ढाका दक्षिण नगर निगम, ढाका में निम्न कार्यों के लिए ज़िम्मेदार है:

* जल शोधन और आपूर्ति
* मलजल उपचार और निपटान
* कचरा निपटान और सड़क-सफाई
* ठोस अपशिष्ट प्रबंधन
* भवनों, सड़कों तथा गलियों का रखरखाव।
* सड़क प्रकाश
* पार्कों और रिक्त खुली-स्थानों का रखरखाव
* कब्रिस्तान एवं शवदाहगृह
* जन्म और मृत्यु का पंजीकरण
* धरोहर स्थलों का संरक्षण
* रोग नियंत्रण तथा टीकाकरण
* सार्वजनिक निगम विद्यालय, आदि

इन्हें भी देखें
---------------

* ढाका
* ढाका उत्तर नगर निगम
* बांग्लादेश में स्थानीय प्रशासन
* बांग्लादेश के नगर निगमों की सूची

सन्दर्भ
-------

1. ↑  "संग्रहीत प्रति". मूल से 19 नवंबर 2016 को पुरालेखित. अभिगमन तिथि 12 नवंबर 2016.

बाहरी कड़ियाँ
-------------

* 

  


| * दे
* वा
* सं
बांग्लादेश बांग्लादेश में स्थानीय सरकारें |
| --- |
| लोक प्रशासन मंत्रालय स्थानीय सरकार, ग्रामीण विकास और सहकारिता मंत्रालय |
| विभाग | 
* विभागीय आयुक्त

 | Government Seal of Bangladesh |
| जिले | 
* उपायुक्त
* जिला परिषद

 |
| उपजिला | 
* उपज़िला निर्बाही अधिकारी
* उपजिला परिषद

 |
| ग्रामीण परिषद, शहर और कस्बे | 
* संघ/ग्राम परिषद
* नगर परिषद
* नगरपालिका

 |
| निम्नतम स्तर की निर्वाचित इकाई | 
* गांव
* वार्ड

 |
| अनिर्वाचित औपचारिक ईकाई | 
* मौज़ा
* महल्ला (मौहल्ला)

 |
**नरंगा** भारत के बिहार राज्य के तिरहुत प्रमंडल के सीतामढ़ी जिले के परिहार प्रखंड का एक गाँव है।

भाषा और संस्कृति
----------------

बज्जिका और हिन्दी यहाँ के लोगों द्वारा बोली जाती है।

महिलाओं के समूह जनेऊ, शादी तथा अन्य कई अवसरों पर समुह में बैठकर लोकगीत गाती हैं।

शिक्षा
------

नरंगा में कई निजी और सरकारी स्कूले हैं। निजी स्कूलों में परिवार को फीस का भुगतान करना पड़ता है। गरीब परिवार के लोग किसी भी शुल्क के भुगतान के बिना सरकारी स्कूलों में अपने बच्चों को भेज सकते हैं।

* आंगनबाड़ी - 1 से 5 वर्ष तक के बच्चे आंगनबाड़ी के पास जाते हैं। उन्हें वहां  भोजन में चावल, दाल और सोयाबीन के साथ-साथ बुनियादी शिक्षा दी जाती है।

* हाई स्कूल - यह **रमना चौक** से 1 किलोमीटर उत्तर की ओर स्थिति है।

धर्म
----

हिन्दू और मुस्लिम यहां मानवता और भाईचारे के साथ रहते हैं।
हिंदुओ के लिए नरंगा बाजार पर माँ दूर्गा मंदिर, महादेव मठ और कई मंदिर है। मुसलमानो के लिए यहां एक मस्जिद भी है।

त्योहार
-------

* मकर संक्रांति
* वसंत पंचमी
* होली
* ईद उल फितर
* ईद-उल-अधा
* मुहर्रम
* राम नवमी
* रक्षाबंधन
* तीज
* महाशिवरात्रि
* दुर्गा पूजा
* दिवाली
* छठ

और कई अन्य स्थानीय त्योहार भी मनाए जाते हैं।

परिवहन
------

"परवाहा-लालबंदी सड़क" इस क्षेत्र को उत्तर में नेपाल तथा दक्षिण में  राष्ट्रीय राजमार्ग 104 (भारत) से जोड़ती है।

"नरंगा-दोस्तिया सड़क" इसे राष्ट्रीय राजमार्ग 77 (भारत) से जोड़ती है।

यहां से निकटतम रेलवे स्टेशन, सीतामढ़ी रेलवे स्टेशन तथा निकटतम हवाई अड्डा जयप्रकाश नारायण हवाई अड्डा है।

राजनीति
-------

नरंगा गांव चुनावों में बहुत महत्वपूर्ण भूमिका निभाता है।
नरंगा गांव दो पंचायत में विभाजित है

* **नरंगा उत्तरी**
* **नरंगा दक्षिणी**

नरंगा उत्तरी के मुखिया की सूची

| नाम | कार्यकाल |  |
| --- | --- | --- |
| सिंघेश्वर राय | 1990 - 2001 |  |
| भूनेश्वर ठाकुर | 2001 - 2003 |  |
| नरेन्द्र प्रसाद | 2003 - 2006 |  |
| रमेश्वर राम | 2006 - 2011 |  |
| रविशंकर पासवान | 2011 - 27June 2016 |  |
| नरेन्द्र प्रसाद | 27June 2016–अबतक |  |
|
श्री कृष्ण और नरकासुर का युद्ध
**नरकासुर** एक दैत्य था जो विष्णु और भूदेवी का पुत्र था उसके पिता विष्णु और माता भूदेवी ने ही कृष्ण और सत्यभामा के रूप में उसका संहार किया था। श्रीकृष्ण ने उसका संहार कर 16 हजार लड़कियों को कैद से आजाद करवाया था। तत्पश्चात उन लड़कियों को उनके माता पिता के पास जाने का निवेदन किया , जिसे उन्होनें अस्विकार कर कृष्ण से विवाह का प्रस्ताव रखा ,बाद में यही कृष्ण की सोलह हजार पत्नियां ऐवं आठ मुख्य पटरानियां मिलाकर सोलह हजार आठ रानियां कहलायी ।नरकासुर के वध के कारण इस दिन को नरक चतुर्दशी के रूप में मनाते हैं । उत्तर भारतीय महिलायें इस दिन "सूप "को प्रात: काल बजाकर 'इसर आवै दरिद्दर जावै ' कहते हुऐ 'सूप' को जला देते हैं । इस दिन को कहीं कहीं "हनुमान जयंती "के रूप में भी मनाते हैं ।

कथा
---

प्रागज्योतिषपुर नगर का राजा नरकासुर नामक दैत्य था। उसने अपनी शक्ति से इंद्र, वरुण, अग्नि, वायु आदि सभी देवताओं को परेशान कर दिया। वह संतों को भी त्रास देने लगा। महिलाओं पर अत्याचार करने लगा। उसने संतों आदि की 16 हजार स्त्रीयों को भी बंदी बना लिया। जब उसका अत्याचार बहुत बढ़ गया तो देवता व ऋषिमुनि भगवान श्रीकृष्ण की शरण में गए। भगवान श्रीकृष्ण ने उन्हें नराकासुर से मुक्ति दिलाने का आश्वसान दिया। लेकिन नरकासुर को स्त्री के हाथों मरने का श्राप था इसलिए भगवान श्रीकृष्ण ने अपनी पत्नी सत्यभामा को सारथी बनाया तथा उन्हीं की सहायता से नरकासुर का वध कर दिया।

इस प्रकार श्रीकृष्ण ने कार्तिक मास के कृष्ण पक्ष की चतुर्दशी को नरकासुर का वध कर देवताओं व संतों को उसके आतंक से मुक्ति दिलाई। उसी की खुशी में दूसरे दिन अर्थात कार्तिक मास की अमावस्या को लोगों ने अपने घरों में दीए जलाए। तभी से नरक चतुर्दशी तथा दीपावली का त्योहार मनाया जाने लगा।

इन्हें भी देखें
---------------

* सत्यभामा
* नरक चौदस (नरक चतुर्दशी)

बाहरी कड़ियाँ
-------------
**डिलिशनपीडिया** एक ऑनलाइन संग्रह विकी है जिसमें ऐसे लेखों को सुरक्षित करने का प्रयास किया जाता है जिन्हें अंग्रेज़ी, डच, फ़्रेंच या जर्मन विकिपीडिया से हटाया जाता है। प्रत्येक आलेख के इसके संस्करण में एक शीर्षलेख शामिल है जिसमें हटाने के बारे में अधिक जानकारी है जैसे कि एक त्वरित विलोपन हुआ, जहां लेख के बारे में विलोपन चर्चा मिल सकती है और किस संपादक ने लेख हटा दिया है। मूल डिलिशनपीडिया फरवरी से सितंबर 2008 तक संचालित किया गया। साइट दिसंबर 2013 में नए प्रबंधन के तहत पुनरारंभ किया गया था।

आधारित
------

साइट मीडियाविकि पर आधारित है। साइट "विकीमोर्गू" के रूप में कार्य करती है; यह स्वचालित रूप से विकिपीडिया से हटाए गए लेख एकत्र करता है।

विकिपीडिया से संरक्षित श्रेणियों के अतिरिक्त, हटाने के मानदंडों के आधार पर, डिलीशनपिडिया के लेखों के लिए अपनी श्रेणियां हैं। पेज एक महीने में काम करने वाले संपादकों की संख्या और विकिपीडिया पर आलेख मौजूद होने की अवधि के अनुसार, उस महीने तक पृष्ठों को व्यवस्थित किया जाता है।

Deletionpedia का कहना है कि यह हटाए गए पृष्ठों को होस्ट करने से रोकता है जो कॉपीराइट उल्लंघन हैं, गंभीर अपमानजनक समस्याओं वाले पृष्ठ, जिनके पूर्ण संशोधन इतिहास अभी भी विकिपीडिया की बहन साइटों पर उपलब्ध हैं, और पेज जो दूसरों को अपमानित करने के लिए सेट हैं।

Deletionpedia द्वारा संरक्षित लेख विकिपीडिया से कई कारणों से हटा दिए गए थे, "राजनीतिक और व्यावसायिक हितों में छेड़छाड़" करने के लिए "उल्लेखनीय नहीं" से। चूंकि साइट केवल पढ़ने के लिए थी, इसलिए उसने कोई दान नहीं मांगा, इसके बजाय सुझाव दिया कि समर्थक मेरे समाज को दान करते हैं

सन्दर्भ
-------

1. ↑  "Wikipedia". मूल से 9 दिसंबर 2018 को पुरालेखित.
2. ↑  "Dailydot". मूल से 10 सितंबर 2018 को पुरालेखित.
3. ↑  "Achive". मूल से 27 मार्च 2017 को पुरालेखित.
***डोरियन ग्रे की तस्वीर*** ऑस्कर वाइल्ड का एक दार्शनिक उपन्यास है। एक छोटा उपन्यास - लंबाई वाला संस्करण अमेरिकी आवधिक *लिपिंकॉट मासिक पत्रिका* के जुलाई 1890 के अंक में प्रकाशित हुआ था।   एक संशोधित और विस्तारित संस्करण अप्रैल 1891 में प्रकाशित हुआ था। संशोधनों में चरित्र संवाद में परिवर्तन के साथ-साथ प्रस्तावना, अधिक दृश्य और अध्याय और सिबिल वेन के भाई, जेम्स वेन शामिल हैं।  कहानी बेसिल हॉलवर्ड द्वारा चित्रित डोरियन ग्रे के एक चित्र के इर्द-गिर्द घूमती है, जो डोरियन के एक दोस्त और डोरियन की सुंदरता से प्रभावित एक कलाकार है।

मूल
---

प्रकाशन और संस्करण
------------------

### 1890 उपन्यास

### 1891 उपन्यास

### 2011 "बिना सेंसर" उपन्यास

प्रस्तावना
----------

सारांश
------

पात्र
-----

प्रभाव और संकेत
---------------

### *फॉस्ट*

### शेक्सपियर

### जोरिस-कार्ल हुइस्मांस

### संभावित डिसरायली प्रभाव

प्रतिक्रियाओं
-------------

### आधुनिक प्रतिक्रिया

विरासत और अनुकूलन
-----------------

ग्रन्थसूची
----------

यह सभी देखें
------------

* डोरियन ग्रे सिंड्रोम
* *द हैप्पी हाइपोक्राइट* - *द पिक्चर ऑफ डोरियन ग्रे का* एक विषयगत उलटा

संदर्भ
------

1. ↑  *The Picture of Dorian Gray* (Penguin Classics) – Introduction
2. ↑  McCrum, Robert (March 24, 2014). "The 100 best novels: No 27 – The Picture of Dorian Gray by Oscar Wilde (1891)". *The Guardian*. अभिगमन तिथि 2018-08-11.
3. ↑  PUDNEY, ERIC (2012). "Paradox and the Preface to "Dorian Gray"". *The Wildean* (41): 118–123. JSTOR 45270321. आइ॰एस॰एस॰एन॰ 1357-4949.
**ध्यानाभाव एवं अतिसक्रियता विकार** (**ध्यातिवि**) (*अटेंशन डेफिसिट हाइपरएक्टिविटी डिसऑर्डर* (अंग्रेजी: attention deficit hyperactivity disorder) या AD/HD या ADHD) एक मानसिक विकार और दीर्घकालिक स्थिति है जो लाखों बच्चों को प्रभावित करती है और अक्सर यह स्थिति व्यक्ति के वयस्क होने तक बनी रह सकती है। विश्व मे लगभग 3 से 5% बच्चे इससे पीड़ित है। ADHD के साथ जुड़ी प्रमुख समस्याओं मे ध्यानाभाव (ध्यान की कमी या ध्यान ना देना), आवेगी व्यवहार, असावधानी और अतिसक्रियता शामिल हैं। अक्सर ADHD से ग्रस्त बच्चे हीन भावना, अपने बिगड़े संबंधों और विद्यालय में खराब प्रदर्शन जैसी समस्याओं से जूझते रहते हैं। माना जाता है कि ध्यानाभाव एवं अतिसक्रियता विकार अनुवांशिक रूप से व्यक्ति मे आता है। लड़के, लड़कियों की तुलना मे इसके शिकार अधिक होते हैं।

हालांकि ध्यातिवि (ADHD) का कोई स्थायी उपचार नहीं है फिर भी उपचार से इसके लक्षणों को काफी हद तक कम किया जा सकता है। आमतौर से उपचार मे मनोवैज्ञानिक परामर्श, दवायें या फिर दोनों शामिल हो सकते हैं। 

किसी बच्चे का ध्यातिवि (ADHD) से ग्रस्त होना अभिभावकों और बच्चों दोनों के लिए भयावह हो सकता है, साथ ही इसके साथ जीवन एक चुनौती जैसा हो सकता है, हालांकि उपचार के द्वारा इसके लक्षणों पर बहुत हद तक काबू पाया जा सकता है। ध्यातिवि (ADHD) के शिकार अधिकतर बच्चे बड़े होकर एक जीवंत, सफल और सक्रिय वयस्क बनते हैं।

लक्षण
-----

ध्यातिवि (ADHD) को **ध्यानाभाव विकार (ADD) और अतिसक्रियता** भी पुकारा जाता है, लेकिन ध्यातिवि (ADHD) ज्यादा सटीक शब्द है क्योंकि यह इस स्थिति के दोनों प्राथमिक पहलुओं: ध्यान ना देना और अतिसक्रियता-आवेगी व्यवहार का वर्णन बखूबी करता है। 

हालांकि ध्यातिवि (ADHD) से ग्रस्त कई बच्चों मे ध्यानाभाव और अतिसक्रियता-आवेगी व्यवहार मे से कोई एक लक्षण ज्यादा मुखर होता है पर, ज्यादातर बच्चों मे ध्यानाभाव और अतिसक्रियता-आवेगी व्यवहार का एक मिला जुला रूप देखा गया है। ध्यातिवि (ADHD) के संकेत और लक्षण उन गतिविधियों मे और अधिक स्पष्ट रूप से उभर कर आते हैं, जिनके दौरान मानसिक रूप से ध्यान केंद्रित करने की आवश्यकता होती है। 
ध्यातिवि (ADHD) से ग्रस्त अधिकांश बच्चों मे इसके संकेत और लक्षण 7 वर्ष की उम्र से पहले ही देखे जा सकते हैं। कुछ बच्चों में तो, ध्यातिवि (ADHD) के लक्षण शैशव मे ही देखे जा सकते हैं।

सन्दर्भ
-------

बाहरी कड़ियाँ
-------------

by[श्रेणी:मनोचिकित्सा]]
**दिव्य हिमाचल**, हिमाचल प्रदेश का एक हिंदी समाचार पत्र है, जिसका प्रकाशन हिमाचल प्रदेश, पंजाब, हरियाणा, उत्तराखंड और चंडीगढ़ में होता है। समाचार पत्र 29 दिसंबर 1997 को लॉन्च किया गया था और अब इसके चार संस्करण धर्मशाला, शिमला, चंडीगढ़ और पंजाब हैं। इसका मुख्यालय मटौर में स्थित है। यह राज्य का एकमात्र समाचार पत्र है जिसमें अलग-अलग जिला पुलआउट हैं जिनमें मेरा कांगड़ा, मेरा बिलासपुर, मेरा शिमला, मेरा सोलन, मेरा ऊना, मेरा सिरमौर, मेरा कुल्लू, मेरा मंडी, मेरा चंबा, मेरा किन्नर और मेरा हमीरपुर शामिल हैं।

दिव्य हिमाचल समूह का नेतृत्व समाचार पत्र के संस्थापक और अध्यक्ष भानु धमीजा कर रहे हैं, जो अमेज़ॅन बेस्टसेलर के लेखक और हार्पर कॉलिन्स द्वारा प्रकाशित पुस्तक व्हाई इंडिया नीड्स प्रेसिडेंशियल सिस्टम के लेखक के रूप में चर्चित हैं। अनिल सोनी ग्रुप के एडिटर-इन-चीफ हैं। उन्होंने पहले लोकमत और जन सन्देश सहित देश के कई बड़े प्रकाशन गृहों के साथ काम किया है।

सन्दर्भ
-------

1. ↑  सेवंती निनन (2007). "Headlines From the Heartland Reinventing the Hindi Public Sphere" (अंग्रेजी में). SAGE Publications. पृ॰ 108.सीएस1 रखरखाव: नामालूम भाषा (link)
2. ↑  "Jayant Sinha Got it Wrong. India Has Abandoned, Not 'Developed' Its 'Dharmic Democracy'". द वायर. 18 मई 2022.
3. ↑  "मोटर स्पोर्ट्स कार्टिंग रेसर श्रिया लोहिया को 'दिव्य हिमाचल' से दो लाख रुपए की स्पॉन्सरशिप". दिव्य हिमाचल. अप्रैल 16, 2022.
गरुड़ की सवारी करते विष्णु और लक्ष्मी
**दिव्य देशम** (Divya Desam) या **वैष्णव दिव्य देशम** (Vaishnava Divya Desam) भगवान विष्णु के वह 108 मंदिर हैं जहाँ 12 आलवार संतों ने तीर्थ करा था। इन 108 मंदिरों में से 105 भारत में और एक नेपाल में स्थित हैं। अन्य दो पृथ्वी से अन्य किसी स्थान पर माने जाते हैं। भारत में यह कई राज्यों में फैले हुए हैं: तमिल नाडु (84), केरल (11), आन्ध्र प्रदेश (2), गुजरात (1), उत्तर प्रदेश (4), उत्तराखण्ड (3)। 12 आलवार द्वारा इन दिव्य देशमों की वन्दना "दिव्य प्रबन्ध" नामक ग्रंथ में करी गई है, जो 4,000 तमिल छंदों का एक संकलन है। दिव्य देशम का एक उदहारण कांचीपुरम का वरदराज पेरुमाल मंदिर है।

इन्हें भी देखें
---------------

* आलवार सन्त
* विष्णु
* वरदराज पेरुमाल मंदिर, कांचीपुरम

सन्दर्भ
-------

1. ↑  R.K.K. Rajarajan (2013). "Historical sequence of the Vaiṣṇava Divyadeśas. Sacred venues of Viṣṇism". *Acta Orientalia / Le Monde Oriental*. Acta Orientalia, Societates Orientales Daniica Fennica Norvegia Svecia. **74**: 37–90. आइ॰एस॰एस॰एन॰ 0001-6438.
2. ↑  P.M. Neelakrishnan (April 1992). "Sri Divya Desams". *Ancient Science of Life*. Coimbatore: Sarva Sastra Maha Vidyalaya. **11** (3): 193–7. PMC 3336602. PMID 22556587.
* ध्यान सम्प्रदाय\*

ध्यान सम्प्रदाय की खोज और जानकारी अतिआवश्यक इन मायनों में हो जाती है की बोधिधर्म के द्वारा इसका सूत्रपात किया गया जिसका अनुपालन उनके शिष्य हुतेई के द्वारा आगे जीवित रखा गया ये मौन की वो उच्चतम और आंतरिक अवस्था है जिसमें साधक प्रकृति के साथ गहनतम लयबद्धता विकसित कर लेते है और वो इसमे इतने पारंगत हो जाते है कि अपने पंचतत्व की प्रकृति का शक्तियों की तरह उपयोग करने की कला को भी जी सकते हैं। सम्मोहन की विशिष्ट विद्या को भी इससे जोड़ कर शायद देखा जाना उचित होगा। ध्यान गुरु ओशो के द्वारा भी अपनी कई जेन प्रवचनो में इस तरह की कई विधाओं की ओर प्रकाश डाला गया है। जिसमे धनुर्विद्या में जेन गुरु द्वारा पर्वत की बारीक चोटी पर खड़े होकर आँखों के एक दृष्टि मात्र से ही उड़ते हुए बगूलों के झुंड को मार गिराया गया। ये सारी विधाएं भारतवर्ष से जीवित और विकसित हो सर्व जीव कल्याण हेतु अन्य देशों में भी प्रसारित की गई पर दुर्भाग्य से समय के साथ ये सारी कलाएं अन्य देशों द्वारा ना केवल छुपा ली गई बल्कि क्रूरतापूर्ण ढंग से इनके उदगम में जा कर इन्हें नष्ट करने के प्रयास भी लोभी शासको द्वारा भारत मे किये गए।
**दीदारगंज यक्षी** (या चामरग्राहिणी दीदारगंज यक्षी) बहुत प्रारंभिक भारतीय पत्थर की मूर्तियों के बेहतरीन उदाहरणों में से एक है। यह तीसरी शताब्दी ईसा पूर्व का हुआ करता था, क्योंकि इसमें मौर्य कला से जुड़ी मौर्यकालीन पॉलिश है। लेकिन यह बाद की मूर्तियों पर भी पाया जाता है और अब यह आमतौर पर आकार और अलंकरण के विश्लेषण के आधार पर लगभग दूसरी शताब्दी ईस्वी सन् का है, या पहली शताब्दी सीई। विशेष रूप से फोरलॉक के उपचार को चारित्रिक रूप से कुषाण कहा जाता है।

मूर्तिकला अब पटना, बिहार, भारत में बिहार संग्रहालय में है, जहां यह 1917 में पाया गया था। पटना, पाटलिपुत्र के रूप में, मौर्य राजधानी भी थी।

आधुनिक इतिहास
-------------

यह मूर्ति कैसे मिली, इस पर अलग अलग मत है। पटना संग्रहालय प्रकाशन इस बात पर प्रकाश डालता है कि पटना के तत्कालीन कमिश्नर माननीय ई.एच.एस. वाल्स के पत्र में ग़ुलाम रसूल नाम के एक व्यक्ति को इसकी खोज का श्रेय दिया गया है, जिसने दीदारगंज के नज़दीक नदी तट पर फ़ैले कीचड़ में चिपके हुए इस मूर्ति को देखा। रसूल ने तब उस मूर्ति को निकालने के लिए उस स्थान को खोदना शुरू किया।

मगर, हममें से ज़्यादातर लोग अलग तरह से ज़्यादा रोमांचित करने वाली कहानी में विश्वास करना चाहेंगे, जिस कहानी के बारे में आम तौर पर अधिकतर बातें की जाती है तथा इसका संबंध पुलिस निरीक्षक द्वारा 20 अक्टूबर 1917 को दर्ज की गई गुप्त रिपोर्ट से जोड़ा जाता है। यह कहानी कुछ इस तरह है कि पुराने पटना शहर के दीदारगंज में गंगा के किनारे, एक धोबी धरती से चिपके हुए एक पत्थर के टुकड़े पर कपड़े धो रहा था। एक दिन, उसके नजदीक ही एक सांप घूम रहा था, ग्रामीणों ने उसका पीछा किया, वह सांप धोबी के पत्थर के स्लैब के नीचे की छेद में छुप गया। जब ग्रामीणों ने उसे निकालने के लिए मिट्टी को खोदना शुरू किया, तो उन्होंने पाया कि जिस स्लैब के नीचे वो खुदाई कर रहे थे, वह असल में किसी शानदार मूर्ति का भाग था, और इसी मूर्ति को हम आज दीदारगंज यक्षी कहते हैं। यह कहानी व्यंजनापूर्ण है, जो हमें इतिहास की प्रकृति की ही याद दिलाती है कि किस तरह हम लापरवाही से इसके कुछ भाग, जो दृश्य है, का इस्तेमाल करते हैं, सही मायने में ऐसा बाक़ी बातों को जाने बिना ही किया जाता है, जो छुपी हुई है। यह पूरी तरह संयोग ही है कि यक्षी की मूर्ति उसी साल अपनी मौजूदगी दर्ज कराती है, जिस वर्ष पटना संग्रहालय अस्तित्व में आता है।

इन्हें भी देखें
---------------

* मौर्यकालीन स्थापत्य या वास्तु कला

सन्दर्भ
-------

1. ↑  "A History of Ancient and Early Medieval India: From the Stone Age to the 12th Century" by Upinder Singh, Pearson Education India, 2008
2. ↑  ""Ayodhya, Archaeology After Demolition: A Critique of the "new" and "fresh" Discoveries", by Dhaneshwar Mandal, Orient Blackswan, 2003, p.46
3. ↑  Harle, 31, "almost certainly a work of the first century AD"; Rowland, 100.
4. ↑  Harle, 31, "almost certainly a work of the first century AD"; Rowland, 100.
5. ↑  Pereira, Jose (2001). *Monolithic Jinas* (अंग्रेज़ी में). Motilal Banarsidass. पृ॰ 11. आई॰ऍस॰बी॰ऍन॰ 9788120823976.
6. ↑  "Didarganj to Kalliyankadu, the Yakshi story".
7. ↑  "Didarganj Yakshi: Conflict between myth and history".

बाहरी कड़ियाँ
-------------
**डोम्सडे पुस्तक**, इंग्लैड का भूसर्वेक्षण संबंधी विवरण देनेवाली पुस्तक। यह सर्वेक्षण सन् 1086 में विजेता विलियम के आदेश से उसके अफ्सरों द्वारा कराया गया था। इसका उद्देश्य भूमिकर तथा अन्य कर लगाने के इरादे से आवश्यक जानकारी एवं तथ्य एकत्र करना था। राजसत्ता के अधीन जमीन जायदाद का मूल्यांकन भी इसका लक्ष्य था। इसकी सहायता से विलियम को अपने सामंतों की धनसंपत्ति का तथा उनकी शक्ति का भी पता लग सकता था। यह दो खंडों में तैयार की गई थी। पहले खंड में अधिकांश इंग्लैंड की भूमियों, संपत्तियों, कृषकों, आदि का विवरण दिया गया है और दूसरे में केवल इसेक्स, सफोक तथा नारफोक नामक काउंटियों का ब्योरा है। कंबरलैंड, नार्दबर लैड तथा लंदन संबंधी विवरण छोड़ दिए गए हैं। उत्तर आंग्ल सैक्सन काल तथा नार्मन विजय के प्रारंभिक काल की भूमि संबंधी तथ्य प्राप्त करने के लिये यह विवरिणी सर्वाधिक महत्वपूर्ण साधन है।

बाहरी कड़ियाँ
-------------

* Search and read more about Domesday book on The National Archives (UK). website- home of the Domesday book.
* Focus on Domesday, from Learning Curve. Annotated sample page.
* Secrets of the Norman Invasion Domesday analysis of wasted manors.
* Domesday Book place-name forms All the original spellings of English place-names in the Domesday Book (link to pdf file).
**नील चन्द्र** या **ब्लू मून (अङ्ग्रेज़ी: Blue moon)** पूर्णिमा के दिन घटित होने वाली एक घटना है। या तो एक ऋतु की चार पूर्णिमाओं में से तीसरी या फिर कलेंडर के अनुसार एक महीने की दूसरी पूर्णिमा की रात को प्रकट होने वाला चंद्रमा ब्लू मून होता है अर्थात यदि कलेंडर में एक महीने में दो पूर्णिमाएँ हों तो दूसरी पूर्णिमा के चंद्रमा को **ब्लू मून** कहते हैं। शब्द **नील चन्द्र (ब्लू मून)** का संबंध चंद्रमा के वास्तविक रंग से नहीं है। ब्लू मून लाल, नारंगी या पीले या सफेेेद रंग का हो सकता है।

दिसंबर 2009 के चंद्रग्रहण का नील चन्द्र

परिभाषा
-------

ब्लू मून की पूर्णिमा को परंपरागत रूप से **"अतिरिक्त पूर्णिमा"** कहा जाता है, जब एक वर्ष में आमतौर पर 12 की बजाय 13 पूर्णिमाएँ होती हैं। ब्लू मून की घटना प्रत्येक 2 या 3 साल में (मेटोनिक चक्र के हर 19 सालों में 7 बार) होती है।

ब्लू मून का कारण
----------------

एक चंद्रमास की अवधि 29.53 दिन होती है। एक वर्ष में लगभग 365.24 दिन होते हैं। इसलिए, एक वर्ष में लगभग 12.37 चंद्रमास (365.24 दिनों को 29.53 दिन से विभाजित करने पर) होते हैं। व्यापक रूप से इस्तेमाल किए जाने वाले ग्रेगोरीयन कैलेंडर में, एक वर्ष में 12 महीने और आम तौर पर हर महीने एक पूर्णिमा होती है।अतः प्रत्येक कैलेंडर वर्ष में 12 पूर्ण चंद्रमासों के अतिरिक्त भी लगभग 11 दिन अधिक होते हैं। हर वर्ष इन अतिरिक्त 11 दिनों को जमा करने पर, हर दो या तीन वर्षों में एक अतिरिक्त पूर्णिमा होती है।अतिरिक्त पूर्णिमा, अनिवार्य रूप से चार मौसमों में से एक में होती है, उस मौसम में सामान्य रूप से 3 के बजाय 4 पूर्णिमाएँ होती हैं, और इसलिए, एक नील चन्द्र भी होता है।

2009 से 2021 के बीच के ब्लू मून
-------------------------------

* 21 नवंबर 2010
* 20 अगस्त 2013
* 21 मई 2016
* 18 मई 2019
* 22 अगस्त 2021
* गुयायाकुइल, इक्वाडोर से देखा गया 31 अगस्त 2012 का ब्लू मून

### ग्रेगोरीयन कैलेंडर के अनुसार 'ब्लू मून'

एक महीने में दो पूर्णिमाएँ (दूसरी पूर्णिमा 'ब्लू मून' की है):| वर्ष | तिथियाँ |
| --- | --- |
| 2009 | 2 और 31 दिसंबर |
| 2010 | 1 और 30 जनवरी,
1 और 30 मार्च |
| 2012 | 2 और 31 अगस्त,
1 और 30 सितंबर |
| 2015 | 2 और 31 जुलाई |
| 2018 | 2 और 31 जनवरी,
2 और 31 मार्च |
| 2020 | 1 और 31 अक्तूबर |
**जीवधारियों** के शरीर में समय निर्धारण की एक समुन्नत व्यवस्था होती है जिसे हम जैविक घड़ी या **(बायोलॉजिकल क्लाक)** कहते हैं।

**मनुष्य** में जैविक घड़ी का मूल स्थान हमारा मस्तिष्क है। हमारे मस्तिष्क में करोड़ो कोशिकाएं होती है जिन्हे हम न्यूरॉन कहते हैं। ये कोशिकाएं पूरे शरीर की गतिविधियों को नियंत्रित एवं निर्धारित करती है। एक कोशिका से दूसरे कोशिका को सूचना का आदान-प्रदान विधुत स्पंद द्वारा दिया जाता है। हम रात को समय विशेष पर सोने जाते हैं तथा सुबह स्वतः जाग जाते हैं। आखिर हम कैसे जान जाते हैं कि सुबह हो चुकी है। कौन हमें जगा देता है। हम निद्रा में रहते हैं किंतु हमारा मस्तिष्क तब भी सक्रिय रहता है। औसतन हम एक मिनट में 15-18 बार सांस लेते हैं तथा हमारा हृदय 72 बार धड़कता है। आखिर यह कहां से संचालित होता है। 

पेड़-पौधों में निश्चित समय पर फूल लगना एवं फल बनना बसंत के समय पतझड़ में पुरानी पतियों का गिरना एवं पौधों का नई कोपलों धारण करना समय पर ही बीज विशेष का अंकुरण होना सब जैविक घड़ी की सक्रियता का परिणाम है।
**जैविक घड़ी** से व्यक्ति के सोचने, समझने की दशा एवं दिशा, तर्क-वितर्क , निर्णय क्षमता एव व्यवहार पर प्रभाव पड़ता है। कई दिनों से न सो पाए या अनयमित दिनचर्या वाले व्यक्ति, चिड़चिड़े स्वभाव के हो जाते हैं। किसी बात को तत्काल याद नहीं कर पाते तथा किसी बात पर ध्यान केंद्रित नहीं कर पाते। शिफ्ट में ड्यूटी करने वालो की ये आम शिकायते हैं। ऐसा उनकी जैविक घड़ी में आए व्यवधान के कारण होता है। हमारी जैविक घड़ी दिन-रात होने के साथ ही बहारी स्थितियों से समंजित होती है। रात्रि होने पर वह हमें सोने के लिए प्रेरित करती है तथा हमारे संवेदन एंव ज्ञानेद्रियों को धीरे-धीरे सुस्त कर आराम की स्थिति में लाती है जिससे हम सो सकें। सुबह पुनः हमे जगा भी देती है। जैविक घड़ी में आया व्यवधान धीरे-धीरे दूर हो जाता है तथा बाह्य स्थितियों से वह सेट हो जाती है। दिन एवं रात के अनुसार हमारे शरीर का तापमान भी निश्चित प्रारूप के अनुसार बदलता रहता है।
**नोर्न** उत्तरी युरोप की एक विलुप्त भाषा है जो कि उत्तरी द्वीप समूह (ओर्कनेय और शेटलैंड, स्कॉटलैंड के उत्तरी तट से आगे) और स्कॉटलैंड के उत्तरी क्षेत्र केथनैस में बोली जाती थी। १४६८-६९ में नोर्वे ने  स्कॉटलैंड को ओर्कनेय और शेटलैंड सौंपे, जिस समय से धीरे-धीरे नोर्न भाषा की जगह लोग स्कॉट्स काम में लेने लग गये। १८५० में नोर्न विलुप्त हो गयी, जब उसके आखिरी बोलने वाले, वाल्टर सदरलैंड , मर गये।

इतिहास
------

१५वी सदी के स्कॉटलैंड में बोली गयी भाषायें। जगहों के नाम के आधार पर नक्षा बनाया गया है।██ Norn
██ Scottish Gaelic
██ English/Scots

इन द्वीपों पर नोर्स लोगों का रहना करीबन ९वी सदी में चालू हुई लगति हैे। ऐसा लगता है कि बहुत सारे लोग एक सात आये रहने के लिये, और संभावना है कि यह लोग नॉर्वे की पश्चिमीं क्षेत्रों से आये।  शेटलैंड  नें जगहों के नाम उत्तर पश्चिमी नॉर्वे से मिलते हैं, परन्तू नोर्न शब्दावली से ऐसा लगता है कि दक्षिण नार्वेजियन भाषाओं से सम्बन्ध है।

संदर्भ
------

1. ↑  Trudgill, Peter (1984). *Language in the British Isles*. Cambridge University Press. p. 358. ISBN 978-0-521-28409-7
2. ↑  Trudgill, Peter (1984). *Language in the British Isles*. Cambridge University Press. p. 361. ISBN 978-0-521-28409-7